Breakfast at Tiffany's (filma)

Breakfast at Tiffany's (euskaraz Gosaria Tifanny's-en) 1961eko Blake Edwards estatubatuar zinema zuzendariaren filma bat da. Bertan honako aktore hauek antzeztu izan zuten: Audrey Hepburn, George Peppard, Patricia Neal eta Buddy Ebsen.

Filma izen bereko Truman Capote idazlearen Breakfast at Tiffany's eleberrian zinemarako egokitzapena da.

Filmaren soinu banda Henry Mancini musikagile ospetsuak konposatu zuen, honen barnean filmaren ikur eta oso abesti ospetsua bilakatu zen Moon River abestia dagoelarik, hitzak Johnny Mercer konposatzaileak idatzi zituelarik.

Filma bost Oscar Sarietarako izendatua egon zen, azkenik bi sari irabazi zituelarik: Jatorrizko soinu banda onenaren Oscar Saria (Henry Mancini) eta Jatorrizko abesti onenaren Oscar Saria (Henry Mancini eta Johnny Mercer).

 Argumentua 
Paul Varjack (George Peppard) bera baino zaharragoa den emakume batek mantentzen duen idazle gazte bat da, New York hiriko solairudun eraikin batetara lekualdatu eta han bizilagun bitxi bat ezagutuko du, Holly Golightly (Audrey Hepburn) neska gaztea. Holly aktore izan nahi duen neska alai eta txoriburua da, hiri hartako Tiffany's diamante denda bisitatzeko zaletasuna du, gainera festarik-festa eta senargai ugariz beteriko bizimodua daramaki. Piskanaka Hollyren iragana argitara agertuz joango da, hau lehen Lula Mae deitzen zelarik, eta bi gazteen bideak elkargurutzatuko dira, ondorioz biek euren bizimoduak aldatuz eta egunerokotasunaren garrantziaz jabetuz joango dira, azkenean biak elkar maiteminduko direlarik.

 Iruditegia 

 Sariak 

 Oscar Sariak 

 Urtea  Kategoria Pertsona Emaitza1961Emakumezko aktore onenaAudrey HepburnIzendapena1961Egokitutako gidoi onenaGeorge AxelrodIzendapena1961Zuzendaritza artistiko onena (kolorea)Hal PereiraRoland AndersonSam ComerRay MoyerIzendapena1961Jatorrizko soinu banda onenaHenry ManciniIrabazlea1961Jatorrizko abesti onena: "Moon River"Johnny MercerHenry ManciniIrabazleak

 Aktoreak 
 Audrey Hepburn, Holly Golightly
 George Peppard, Paul Varjak
 Patricia Neal, Failenson anderea / Emily Eustace (2E)
 Buddy Ebsen, Doc
 Martin Balsam,O.J. Berman
 Mickey Rooney, Yunioshi anderea
 Alan Reed, Sally Tomato
 José Luis de Vilallonga, José da Silva Pereira
 Stanley Adams, Rusty Trawler
 John McGiver, Tiffany's dendako saltzailea
 Dorothy Whitney, Mag Wildwood
 Claude Stroud, Sid Arbuck
 Orangey, katua (Frank Inn-ek hezitua)
 Mel Blanc (titulurik gabe), Hollyren bisitari mozkorraren ahotsa
 Beverly Powers, Stripperra

 Kanpo estekak 
 Breakfast at Tiffany's filmaren iragarkia ikusgai 
 Breakfast at Tiffany's filmaren IMDBko fitxa irakurgai 

Kategoria:Blake Edwardsek zuzendutako filmak
Kategoria:Ameriketako Estatu Batuetako filmak
Kategoria:Jatorrizko soinu banda onenaren Oscar Saria irabazi duten filmak
Kategoria:Jatorrizko abesti onenaren Oscar Sariaren irabazleak
Kategoria:Amodiozko filmak
Kategoria:Henry Manciniren soinu bandadun filmak
Kategoria:New Yorken girotutako filmak
Kategoria:1961eko filmak